wickkiey/tamil-wikipedia-chunked huggingface dataset:
# முத்திரை (திரைப்படம்)

## கதைச்சுருக்கம்

தமிழக சட்டமன்றத் தேர்தலில் அழகர் அதியமானின் (சரவணன்) கட்சி வெற்றி பெறுகிறது. அவரது சகோதரன் அழகர் தொண்டைமான் (ஆனந்த்) மற்றும் மூத்த தலைவர் ஆதிகேசவன் (பொன்வண்ணன்) ஆகியோருக்கு பதவிக்காக நடைபெறும் வாக்குவாதம் பெரிதாகி துப்பாக்கிச்சூடு நடக்கிறது. அதில் அழகர் அதியமான் இறக்கிறார். அழகர் தொண்டைமான் கோமா நிலைக்குச் செல்கிறார். ஆதிகேசவன் படுகாயமடைகிறார். இதனால் முதல்வரைத் தேர்வு செய்யும் வரை மாநிலத்தில் ஆளுநர் ஆட்சி அமல்படுத்தப்படுகிறது.  
சத்யா (நிதின் சத்யா) மற்றும் அழகு (டேனியல் பாலாஜி) இருவரும் திருடர்கள். அழகு பணத்திற்காக காவியஞ்சலியை (லட்சுமி ராய்) திருமணம் செய்கிறான். அதன்பிறகு தன் தவறை உணர்ந்து காவ்யாவை உண்மையாக நேசிக்கிறான். சத்யா தான் ஒரு சி.பி.ஐ. அதிகாரி என்று பொய்சொல்லி ஆர்த்தியைக் (மஞ்சரி பாட்னிஸ்) காதலிக்கிறான். சத்யா மற்றும் அழகு தங்கியிருக்கும் அடுக்குமாடிக்குடியிருப்பில் உள்ள வீட்டின் எதிரே உள்ள வீட்டில் கிருஷ்ணா (சேத்தன்) தங்கியுள்ளான்.  
அழகர் அதியமான் கொலை வழக்கை விசாரிக்கும் காவல் ஆணையர் (கிஷோர்) அந்த துப்பாக்கிச்சூடு பற்றிய ரகசியங்கள் அறிந்த நபரான கிருஷ்ணாவைத் தேடுகிறார். அவனுடைய வீட்டைக் கண்டுபிடித்து அங்கே வருவதை அறியும் கிருஷ்ணா அங்கிருந்து தப்பித்து, எதிரில் உள்ள சத்யாவின் வீட்டிற்குள் நுழைந்து உதவுமாறு கேட்கிறான். அப்போது வீட்டில் சத்யாவுடன் அழகு, காவ்யா மற்றும் ஆர்த்தி ஆகியோர் உள்ளனர். அவர்கள் ஐந்து பேரும் அங்கிருந்து தப்பிக்கின்றனர். மகிழுந்தில் கிருஷ்ணாவைத் தவிர மற்ற நால்வரும் ஏறி தப்பிக்கின்றனர். வாகனத்தில் எற முயலும் கிருஷ்ணா தன் மடிக்கணினியை அந்த மகிழுந்தில் தவறவிடுகிறான்.  
அந்த மடிக்கணினியில் உள்ள காணொளியைக் காணும் நால்வரும் அந்த துப்பாக்கிச்சூடு நடந்த அன்று ஆதிகேசவன் தான், அழகர் அதியமான் மற்றும் அழகர் தொண்டைமான் இருவரையும் துப்பாக்கியால் சுட்டு தன்னைத்தானே சுட்டுக்கொண்டதையும் அறிகின்றனர். அழகு இதைக் காவல் ஆணையரிடம் தெரிவிக்கிறான். சிறிது நேரத்தில் ஆதிகேசவனின் ஆட்கள் அவர்களைத் தேடிவருகிறார்கள். அழகு காவல் ஆணையர்தான் அந்த ஆட்களை அனுப்பியதாக எண்ணுகிறான். எனவே ஆதிகேசவனிடம் அந்த மடிக்கணினியைக் கொடுக்க பணம் வேண்டுமென பேரம் பேசுகின்றனர். குற்றவாளி தண்டிக்கப்பட்டானா? சத்யா மற்றும் அழகு தப்பினார்களா? என்பது மீதிக்கதை.
# முத்திரை (திரைப்படம்)

## நடிகர்கள்

- டேனியல் பாலாஜி - அழகு
- நிதின் சத்யா - சத்தியமூர்த்தி
- லட்சுமி ராய் - காவ்யாஞ்சலி
- மஞ்சரி பாட்னிஸ் - ஆர்த்தி
- கிஷோர் - காவல் ஆணையர்
- சரவணன் - அழகர் அதியமான்
- சேத்தன் - கிருஷ்ணா
- பொன்வண்ணன் - ஆதிகேசவன்
- ஆனந்த் - அழகர் தொண்டைமான்
- ரியாஸ் கான் - ஆதிகேசவன் உதவியாளர்
- கொச்சி ஹனீஃபா - காவ்யாவின் தந்தை
- ராக்கி சாவந்த் - சிறப்புத் தோற்றம்
# முத்திரை (திரைப்படம்)

## இசை

படத்தின் இசையமைப்பாளர் யுவன் சங்கர் ராஜா. 2009 மே 7 அன்று சத்யம் சினிமாஸ்- இல் நடைபெற்ற படத்தின் பாடல் வெளியீட்டு விழாவில் இயக்குநர் கெளதம் மேனன் பாடல்களை வெளியிட்டார். படத்தின் நாயகிகளில் ஒருவரான மஞ்சரி பாட்னிஸ் ஒரு பாடலைப் பாடியுள்ளார். பாடலாசிரியர்கள் சினேகன், நா. முத்துக்குமார் மற்றும் பா. விஜய்.  
| 1 | ஓம் சாந்தி ஓம் | நேகா பாசின் | நா. முத்துக்குமார் | 4:44 | லட்சுமி ராய் |  |
| --- | --- | --- | --- | --- | --- | --- |
| 2 | அழகான நீயும் | நரேஷ் ஐயர், மஞ்சரி பாட்னிஸ் | சினேகன் | 5:06 | நிதின் சத்யா, மஞ்சரி பாட்னவீஸ் |  |
| 3 | நைட் இஸ் ஸ்டில் யங் | கிரிஷ், பென்னி தயாள், ப்ரீத்தி | பா. விஜய் | 4:42 | ராக்கி சாவந்த், நிதின் சத்யா மற்றும் டேனியல் பாலாஜி |  |
| 4 | ஜூலை மாதத்தில் | முகமது அஸ்லம், ராகுல் நம்பியார், தன்வி ஷா, பிரியா | நா. முத்துக்குமார் | 4:21 | நிதின் சத்யா, டேனியல் பாலாஜி, லட்சுமி ராய் மற்றும் மஞ்சரி பட்னவீஸ் |  |
| 5 | உயிரே உயிரே | ஜாவித் அலி, மது ஸ்ரீ | சினேகன் | 5:08 | டேனியல் பாலாஜி, லட்சுமி ராய் |  |
| 6 | நெஞ்சுக்குள்ள | சுவேதா மேனன் | சினேகன் | 2:32 | டேனியல் பாலாஜி, லட்சுமி ராய் |  |
| 7 | ஓம் சாந்தி ஓம் | நேகா பாசின் | நா. முத்துக்குமார் | 5:11 | ஆதித்யா மறுஆக்கம் செய்தது (திரைப்படத்தில் இடம்பெறவில்லை) |  |
| 8 | அழகான நீயும் | கிரிஷ், பென்னி தயாள், ப்ரீத்தி | பா. விஜய் | 4:35 | ஆதித்யா மறுஆக்கம் செய்தது (திரைப்படத்தில் இடம்பெறவில்லை) | } |
# முத்திரை (திரைப்படம்)

## விமர்சனம்

விகடன்: இப்படத்திற்கு விகடன் விமர்சனம் 100க்கு 38 மதிப்பெண் வழங்கியது.  
ஈகரை.நெட் : இயக்குநர் மக்களிடமிருந்து வெற்றி முத்திரையை வாங்கத் தவறிவிட்டார்.
# ராமச்சந்திரா (திரைப்படம்)

**ராமச்சந்திரா** (***Ramachandra***) ராஜ் கபூர் இயக்கத்தில் 2003 ஆம் ஆண்டு வெளிவந்த இந்தியத் தமிழ்த் திரைப்படம் ஆகும். எஸ். ரமேஷ் பாபு தயாரிப்பில், தேவா இசையில், 15 ஜனவரி 2003 ஆம் தேதி வெளியானது. சத்யராஜ், பாண்டியராஜன், விஜயலக்ஷ்மி, ஆஷிஷ் வித்யார்த்தி மற்றும் பலர் நடித்துள்ள இப்படத்தை பி. பாலமுருகன் ஒளிப்பதிவு செய்தார். 1995 ஆம் ஆண்டு வெளியான *கில்லாடி இன்ஸ்பெக்டர்* என்ற தெலுங்கு படத்தின் மறுஆக்கமாகும்.
# ராமச்சந்திரா (திரைப்படம்)

## நடிகர்கள்

சத்யராஜ், பாண்டியராஜன், விஜயலக்ஷ்மி, ஆஷிஷ் வித்யார்த்தி, ஸ்ரீகாந்த், வெண்ணிற ஆடை மூர்த்தி, சந்திரசேகர், டெல்லி கணேஷ், லிவிங்ஸ்டன், ராஜ் கபூர், ஸ்ரீமன், பொன்னம்பலம், பாண்டு, ஜி. எம். குமார், மகாநதி ஷங்கர், தலைவாசல் விஜய், விநாயக், கோவை செந்தில், சிவா நாராயணமூர்த்தி, தீபா வெங்கட், அபிநயஸ்ரீ, மும்தாஜ், பகோடா காதர், நரசிம்மன், லெகாஸ்ரீ, ராதிகா சவுத்ரி, நாகேந்திர பிரசாத்.
# ராமச்சந்திரா (திரைப்படம்)

## கதைச்சுருக்கம்

ராமச்சந்திரன் (சத்யராஜ்) ஒரு நேர்மையான காவல் அதிகாரி. ஆனால், அவருக்கு மரண தண்டனை வழங்கப்பட்டு சிறையில் இருக்கிறார். இந்நிலையில், சமூகத்தில் நடமாடும் குற்றவாளிகளை கொலைசெய்ய, ராமச்சந்திரனின் நண்பர்கள் ரகசியமாக அவரை விடுவித்தனர். வெளியே செல்லும் அவர், குற்றவாளிகளை ஒருவர் பின் ஒருவராக கொலை செய்கிறார். இறுதியில், ராமச்சந்திரனுக்கு என்னவானது என்பதே மீதிக் கதையாகும்.
# ராமச்சந்திரா (திரைப்படம்)

## ஒலிப்பதிவு

இந்தத் திரைப்படத்தின் பின்னணி மற்றும் பாடல்களுக்கு இசை அமைத்தார் தேவா (இசையமைப்பாளர்) ஆவார். பா. விஜய் மற்றும் பொன்னியின் செல்வன் ஆகியோர் பாடல் ஆசிரியர்கள் ஆவர். நான்கு பாடல்களை கொண்ட ஒலித்தொகுப்பு 2003 ஆம் ஆண்டு வெளியானது.
# ராமச்சந்திரா (திரைப்படம்)

## வரவேற்பு

இந்தத் திரைப்படம் எதிர்மறையான விமர்சனங்களை பெற்றது.
# ராமச்சந்திரா (திரைப்படம்)

## விருது

2003 தமிழ் நாடு மாநில திரைப்பட விருதுகள்  
- சிறந்த ஆண் பின்னணிப் பாடகர் - தமிழ் நாடு மாநில விருது - பி. உன்னிகிருஷ்ணன்.
# லீலை (2012 திரைப்படம்)

**லீலை** (Leelai) என்பது 2012 ஆம் ஆண்டு ஆன்ரூ லூயிஸ் இயக்கத்தில் வெளியான இந்தியத் தமிழ்த் திரைப்படமாகும். இந்த படம் சதிஷ் சக்ரவர்த்தி இசையில் ஆஸ்கார் பிலிம் பிரைவேட். லிமிடெட் நிறுவனத்தின் கீழ் ரமேஷ் பாபு தயாரிப்பில் உருவாக்கப்பட்டது. இந்த திரைப்படம் ஷிவ் பண்டிட், மானசி பரேக், சந்தானம் மற்றும் பலர் நடிப்பில், 27 ஏப்ரல் 2012 இல் வெளியாகி, நல்ல விமர்சனங்களை பெற்றது.
# லீலை (2012 திரைப்படம்)

## கதைச்சுருக்கம்

மலர், மோனா, காயத்ரி ஆகிய மூன்று தோழிகளும் ஒரே கல்லூரியில் பயின்று வருகின்றனர். மலர் (மானசி) வேண்டாம் என்று கண்டித்தும், மோனா கார்த்திக்கை (ஷிவ் பண்டிட்) காதல் செய்தாள். அதனால், மலருக்கும் கார்த்திக்கிற்கும் மோதல் ஏற்படுகிறது. பின்னர், மோனாவும் காரத்திக்கும் பிரிய நேரிடுகிறது. பின்னர், காயத்திரியும் கார்த்திக்கும் காதல் செய்தனர். அதையும் மலர் கண்டித்தாள். பின்னர், காயத்திரி-கார்த்திக் காதல் முறிந்தது.  
பல ஆண்டுகள் கழித்து, கார்த்திக்கும் மலரும் ஒரே நிறுவனத்தில் பணி புரிந்தனர். கார்த்திக்கின் லீலைகளை மன்னிக்காத மலரிடம், தன் பெயர் சுந்தர் என்று பொய் சொல்லி ஆள் மாறாட்டம் செய்கிறான் கார்த்திக். மலர் சுந்தரை விரும்புகிறாள். மலரின் தோழி சுஜாவிற்கு இந்த ஆள் மாறாட்டம் குறித்து தெரிய வருகிறது. இறுதியில், கார்த்திக் - மலர் காதலுக்கு என்னவானது என்பதே மீதிக் கதையாகும்.
# லீலை (2012 திரைப்படம்)

## நடிகர்கள்

- ஷிவ் பண்டிட் - கார்த்திக் / சுந்தர்
- மானசி பரேக் - கருணை மலர்
- சந்தானம் - விக்கி
- சுஹாசினி ராஜு - சுஜா
- மாயா - மோனா
- விபா நடராசன் - காயத்திரி
- லட்சுமி ராமகிருஷ்ணன் - கார்த்திக்கின் அம்மா
- பாய்ஸ் ராஜன் - மலரின் அப்பா
- லொள்ளு சபா ஈஸ்டர் - விக்கியின் நண்பர்
# லீலை (2012 திரைப்படம்)

## ஒலிப்பதிவு

இந்த் திரைப்படத்தின் பின்னணி மற்றும் பாடல்களின் இசையை அமைத்தவர் சதிஷ் சக்ரவர்த்தி ஆவார். மேலும், இரண்டு பாடல்களுக்கு அவர் பாடலாசிரியராகவும் இருந்தார்.
# லீலை (2012 திரைப்படம்)

## தயாரிப்பு

இந்த படத்தின் படப்பிடிப்பு 2008 மே மாதம்துவங்கப்பட்டது, தயாரிப்பு தாமதங்களை தாண்டி, 27 ஏப்ரல் 2012 அன்று வெளியான இப்படம் நல்ல விமர்சனங்களைப் பெற்றது. ஆன்ரூ லூயிஸ் லீலையின் கதையை சொல்லி இரண்டு மாதத்திற்கு பிறகு, ரவிச்சந்திரன் தயாரிக்க ஒப்புக்கொண்டார்.
# லீலை (2012 திரைப்படம்)

## வரவேற்பு

இந்தப் படம் பெரும்பாலும் நல்ல விமர்சனத்தைப் பெற்றது. "விடுமுறை நாட்களில், குடும்பத்துடன் பார்க்கத் தக்க நகைச்சுவை நிறைந்த படம்" என்று விமர்சனம் செய்யப்பட்டது.
# ரகசிய போலீஸ் (1995 திரைப்படம்)

**ரகசிய போலீஸ்** (*Ragasiya Police*) 1995 ஆம் ஆண்டு சரத்குமார் மற்றும் நக்மா நடிப்பில், ஆர். எஸ். இளவரசன் இயக்கத்தில், ஏ. என். சுந்தரேசன் தயாரிப்பில், லட்சுமிகாந்த்-பியாரிலால் இசையில் வெளியான தமிழ் திரைப்படம்.
# ரகசிய போலீஸ் (1995 திரைப்படம்)

## கதைச்சுருக்கம்

முதலமைச்சராக ஆசைப்படும் உள்துறை அமைச்சர் பொன்னுரங்கம் (கவுண்டமணி) அதற்காக மாநிலத்தில் ஒரு பிரச்சனையை உருவாக்கத் திட்டமிடுகிறார். அழகம்பெருமாளின் (ஆனந்த்ராஜ்) மூலம் எதிர்க்கட்சி அலுவலகத்தில் வெடிகுண்டு வைத்து வெடிக்கச்செய்ததில் 22 பேர் இறக்கின்றனர். முதலமைச்சர், (ராதிகா) காவல்துறை இணை ஆணையர் சூரியாவை (சரத்குமார்) இந்த வழக்கை விசாரிக்க நியமிக்கிறார்.  
சூரியாவும் ராஜியும் (நக்மா) காதலர்கள். முதல்வரைக் கொல்வதற்காக பெருமாள் செய்யும் முயற்சிகளை முறியடிக்கும் சூரியா அதில் படுகாயமடைகிறான். பெருமாளின் ஆலோசனைப்படி பொன்னுரங்கம் இந்த வாய்ப்பைப் பயன்படுத்தி சூரியாவை வேறு துறைக்கு மாற்றுகிறான். அந்த வழக்கு ராஜியின் சகோதரன் தினேஷ் வசம் ஒப்படைக்கப்படுகிறது. தினேஷ் அவ்வழக்கை விசாரணையின் போதே கொல்லப்படுகிறான். சூர்யாவின் தாயும் (சங்கீதா) கொல்லப்படுகிறாள். இந்த இரு கொலைகளுக்கும் அமைச்சர் பொன்னுரங்கம்தான் காரணம் என்று முதல்வரிடம் சூர்யாவும் ராஜியும் புகாரளிக்கின்றனர். மேலும் முதல்வரைக் கொல்லவும் திட்டம் தீட்டியுள்ளதாக தெரிவிக்கின்றனர். அரசுமுறைப் பயணமாக சீசெல்சு நாட்டுக்கு செல்வதால் உடனடியாக பொன்னுரங்கத்தின் மீது நடவடிக்கை எடுக்க இயலாது என்று கூறும் முதல்வர் சூர்யாவைத் தன் மெய்காப்பாளராக நியமித்துத் தன்னுடன் அழைத்துச் செல்கிறார்.  
சீசெல்சு நாட்டில் முதல்வரைக் கொல்லும் திட்டத்துடன் வரும் பெருமாளைக் கைது செய்கிறார் சூர்யா. பெருமாள் கைது செய்யப்பட்டதை அறிந்த பொன்னுரங்கம் தற்கொலை செய்துகொள்கிறார்.
# ரகசிய போலீஸ் (1995 திரைப்படம்)

## நடிகர்கள்

- சரத்குமார் - சூர்யா
- நக்மா - ராஜி
- ராதிகா - தமிழக முதல்வர்
- ஆனந்தராஜ் - அழகம் பெருமாள்
- கவுண்டமணி - பொன்னுரங்கம்
- தேவன் - தினேஷ்
- செந்தில் - ஹரிச்சந்திரன்
- வினு சக்ரவர்த்தி - தர்மராஜ்
- சங்கீதா - சூர்யாவின் தாய்
- விசித்ரா - எழிலரசி
- எஸ். என். லட்சுமி
- மகாநதி சங்கர்
- ஆர். என். சுதர்சன்
- ஆர். என். கிருஷ்ண பிரசாத்
- ஜோதி மீனா
- கவிதா ஸ்ரீ
- பிந்தியா
- முத்துக்குமார்
- கிருஷ்ணமூர்த்தி
- ரவிராஜ்
- ஓ. ஏ. கே. சுந்தர்
# ரகசிய போலீஸ் (1995 திரைப்படம்)

## இசை

படத்தின் இசையமைப்பாளர் லட்சுமிகாந்த் - பியாரிலால். பாடலாசிரியர் வாலி.  
| 1 | ஏன் ஏன் | எஸ். பி. பாலசுப்பிரமணியம், கவிதா கிருஷ்ணமூர்த்தி | 6:03 |  |
| --- | --- | --- | --- | --- |
| 2 | மயில் தோகை | எஸ். பி. பாலசுப்பிரமணியம் | 5:17 |  |
| 3 | மன்மதன் | சித்ரா, கவிதா கிருஷ்ணமூர்த்தி | 5:22 |  |
| 4 | கண் இமைக்காமல் | மனோ, சுவர்ணலதா | 3:59 |  |
| 5 | கண் இமைக்காமல் (மீண்டும்) | மனோ, சுவர்ணலதா | 3:59 |  |
| 6 | ஈச்சங்காற்று | கவிதா கிருஷ்ணமூர்த்தி | 6:17 | } |
# மூன்றாம் சரபோஜி

**மூன்றாம் சரபோஜி ராஜா போன்ஸ்லே** (**Serfoji III**) ) என்பவர் தஞ்சாவூரின் கடைசி மராத்திய மன்னரான சிவாஜியின் வளர்ப்பு மகனும், தஞ்சாவூர் அரசின் மன்னராக தன்னை பாவித்து வந்தவரும் ஆவார்.  
1855 ஆம் ஆண்டு தஞ்சாவூர் மராத்திய மன்னர் சிவாஜி ஆண் வாரிசு இல்லாமல் இறந்தார். அப்போது பிரித்தானிய கிழக்கிந்திய கம்பெனியால், கொண்டுவரப்பட்ட அவகாசியிலிக் கொள்கைப்படி, தஞ்சாவூர் சமஸ்தானமானது கம்பெனி ஆட்சியுடன் இணைக்கப்பட்டது. 1855 அக்டோபர் 31 ஆம் நாள் ஒன்பது வயதான விஜய மோகன முக்தாம்பா பாயிக்கு தஞ்சாவூர் ராணி என்ற பட்டத்தை அளித்த ஆங்கிலேயர்கள், அவருக்கு சில அதிகாரப்பூர்வ சலுகைகளையும் வழங்கினர். ஆனால் தஞ்சாவூர் சிவாஜியின் தத்து மகனான மூன்றாம் சரபோஜியை அங்கீகரிக்க பிரித்தானியர் மறுத்து விட்டனர்.
# கொரியன் பரப்பிசை (கே பாப்)

**கொரியன் பரப்பிசை** அல்லது **கே பாப்** தென் கொரியாவில் உருவான பிரபலமான இசை வகை ஆகும். கே பாப் என்ற வார்த்தை 1990ஆம் ஆண்டு காலங்களில் உருவாக்கினாலும் 2000ஆம் ஆண்டு காலப்பகுதியில் இந்த வார்த்தை பிரபலமானது. கே பாப் என்பது தென் கொரியாவில் உள்ள உள்நாட்டு பரப்பிசை இசையை குறிக்கிறது. இந்த இசையானது நவீன காலத்திற்கு ஏற்றவாறு பாடுதல், டிரம் இயந்திரம், மின்னணு டிரம், கிரவ கிதார், ஒலி கிதார், சின்தசைஸர், கிளபம், எண்ணிம ஒலி நிலையம், தாள இசைக்கருவி, க்ரோவ் பாக்ஸ் போன்ற கருவிகளின் மூலம் இசை தட்டுகள் உருவாக்கப்படுகின்றன. நவீன கே-பாப் கலாச்சாரம் ஹாட் (H.O.T) என்ற ஆண்கள் இசைக்குழுவிருந்து 1996 ஆம் ஆண்டில் இருந்து இளைஞர்களிடமிருந்தும் மிகப்பெரிய வரவேற்பைப் பெற்றது. தற்பொழுது இந்தக் கலாச்சாரம் கிழக்கு ஆசியா, தென்கிழக்கு ஆசியா, இந்தியா, இலத்தீன் அமெரிக்கா, வடக்கு ஆப்பிரிக்கா, மத்திய கிழக்கு போன்ற நாடுகளில் மிகவும் பிரபலமானது.
# நீத்தி மோகன்

**நீத்தி மோகன்**( Neeti Mohan) 1979 நவம்பர் 18 அன்று தில்லியில் பிறந்த இந்திய பின்னணி பாடகியாவார். அவர் "சேனல் வி" என்ற தொலைக்காட்சியின் ஒரு ரியாலிட்டி தொடரான "பாப் ஸ்டார்ஸ்"இன் வெற்றியாளர்களில் ஒருவராக இருந்தார், பின்னர் நிகழ்ச்சியின் மற்ற வெற்றியாளர்களுடன் இணைந்து "ஆஸ்மா"வுக்கு தேர்ந்தெடுக்கப்பட்டார், அமித் திரிவேதியின் "பாம்பே வெல்வெட்" (2008) என்ற இசைத்தொகுப்பு ஆல்பத்தில் இவர் பாடிய ஆறு "ஜாஸ்" பாடல்களின் தொகுப்பிற்கு இசை விமர்சகர்களிடமிருந்து நேர்மறையான விமர்சனத்தைப் பெற்றார். அடுத்த ஆண்டு, அவர் "சாவ் ஆஸ்மன்" படத்தில் இடம் பெற்ற "பார் பார் தேக்கோ" (2016) பாடலை பாடியதற்காக இரண்டாவது பிலிம்பேர் விருதிற்கு வேட்பாளாராக தேர்ந்தெடுக்கப்பட்டார்.
மோகன் "தி வாய்ஸ் இந்தியா கிட்ஸ்" ஒன்றாவது பருவத்தில் மற்றும் இரண்டாவது பருவத்தில் பயிற்சியாளராக தோன்றினார். இவரது தொழில் வாழ்க்கையைத் தவிர, அவர் பல்வேறு தொண்டு மற்றும் சமூகச் செயல்பாட்டில் ஈடுபட்டுள்ளார்.
# நீத்தி மோகன்

## ஆரம்ப வாழ்க்கை மற்றும் பின்னணி

நீத்தி மோகன் தில்லியில் பிறந்தார் அவரது தந்தை, பிரிஜ் மோகன் ஷர்மா, ஒரு அரசாங்க அதிகாரி மற்றும் அவரது தாயார், குசும், ஒரு இல்லத்தரசி ஆவார். நீத்தி மோகன் நான்கு சகோதரிகளில் மூத்தவர்; சக்தி மோகன், முக்தி மோகன் மற்றும் கிருதி மோகன். நீத்து மோகன் கந்தர்வா மஹாவித்யாலயாவில் பாடலைக் கற்றுக் கொள்ளத் துவங்கினார். அந்த நேரத்தில், அவர் நாடக மற்றும் நடனம் ஈடுபட்டு வந்தார்; ஆனால் பாடல் என்பது ஒரு "தீவிர பொழுதுபோக்கு"ஆகும்
# மீனாக்ஷி சேஷாத்ரி

**மீனாக்ஷி சேஷாத்ரி** (Meenakshi Seshadri) (பிறப்பு 1963) இந்திய நடிகை, விளம்பர மாதிரி மற்றும் நடனக் கலைஞர் ஆவார். இவர் இந்தி, தமிழ் மற்றும் தெலுங்கு மொழிப் படங்களில் நடித்துள்ளார். இவரது காலத்தில் அதிக வருவாயை பெற்ற நடிகை எனக் குறிப்பிடப்படுகிறார். இவர் அதிகமாக நகைச்சுவை, நாடகம், அதிரடி மற்றும் காதல் வகைப் படங்களில் நடித்துள்ளார். இவர் தனது 17வது வயதில், 1981ம் வருடம் "ஈவ்ஸ் வீக்லி மிஸ் இந்தியா" போட்டியில் பங்குபெற்று வெற்றி பெற்றார்.  
மீனாக்ஷி சேஷாத்ரி முதன் முறையாக "பெயிண்டர் பாபு" (1983) திரைப்படத்தில் அறிமுகமானார். இதை அடுத்து நடித்த "ஹீரோ" (1983) திரைப்படம், மக்களிடையே அங்கீகாரத்தைப் பெற்றுத் தந்தது. குறிப்பாக, 'ஹோசியர்' (1985), 'பேவாஃபை' (1985), 'மேரி ஜங்' (1985), 'சுவாதி' (1986), 'டாகேட்' (1987), 'இனாம் தஸ் ஹசார்' (1987), ஷாகென்ஷா' (1988), 'மஹாதேவ்' (1989), 'ஜர்ம்' (1990), 'காயல்', 'கர் ஹொ டு ஆசியா' 'டாமினி' (1993) போன்ற படங்களில் இவரது கதாபாத்திரம் மக்களிடையே நல்ல வரவேற்பைப் பெற்றது. இவர் நடித்துள்ள 'சுவாதி' (1986), 'டாஹ்லீஸ்' (1986), 'சத்யமேவ ஜயதே' (1987), 'அவார்கி' (1990) மற்றும் 'டாமினி' (1993) படங்களுக்கு மகத்தான விமர்சன பாராட்டுக்களைப் பெற்றார். இவர் 1980 மற்றும் 90களில் இந்திப் படவுலகில் முன்னணி கதாநாயகியாக இருந்தார். இவரது நடிப்புத்திறன், அழகு மற்றும் இவரது நடனம் அனைவராலும் பேசப்பட்டது.
# மீனாக்ஷி சேஷாத்ரி

## இளமைப் பருவம்

மீனாக்ஷி சேஷாத்ரி, சார்க்கண்டிலுள்ள சிந்திரியில் தமிழ்க் குடும்பத்தில் பிறந்தார். இவர் இந்திய பாரம்பரிய நடனங்களான பரதநாட்டியம், குச்சிப்புடி, கதக் மற்றும் ஒடிசி வகை நடனத்தில் தேர்ச்சி பெற்றவர். இவர் வேம்படி சின்ன சத்யம் மற்றும் ஜெய ராமா ராவ் போன்றோரிடம் நடனம் பயின்றார்; தனது 17வது வயதில், 1981ம் வருடம் "ஈவ்ஸ் வீக்லி மிஸ் இந்தியா" போட்டியில் பங்குபெற்று வெற்றி பெற்றார். மேலும் இவர், 1981ம் வருடம், தோக்கியோ, ஜப்பானில் நடந்த சர்வதேச அழகிப் போட்டியில் இந்தியா சார்பாக பங்கு பெற்றார்.
# மீனாக்ஷி சேஷாத்ரி

## விருதுகள் மற்றும் அங்கீகாரம்

- 1991 – சிறந்த நடிகைக்கான பிலிம்பேர் விருதுக்காக பரிந்துரை செய்யப்பட்டார். (ஜர்ம் திரைப்படம்-1990)
- 1994 – சிறந்த நடிகைக்கான பிலிம்பேர் விருதுக்காக பரிந்துரை செய்யப்பட்டார். ( டாமினி திரைப்படம்)
- 1993 – சிறந்த நடிகைக்கான சுமிதா பட்டீல் நினைவு விருது
# முஸ்தபா (திரைப்படம்)

**முஸ்தபா** (***Musthaffaa***) ஆர். அரவிந்த்ராஜ் இயக்கத்தில், 1996 ஆம் ஆண்டு வெளிவந்த இந்தியத் தமிழ்த் திரைப்படமாகும். பி. ஜி. ஸ்ரீகாந்த் தயாரிப்பில், வித்தியாசாகர் இசையில், 16 பிப்ரவரி 1996 ஆம் தேதி வெளியானது. துரைசாமி நெப்போலியன், ரஞ்சிதா, கவுண்டமணி, கே. பிரசன்னா, லட்சுமி, காஸான் கான், அலெக்ஸ், சூர்யா, ராஜேஷ்குமார் மற்றும் பலர் நடுத்துள்ளனர். பின்னர், 1997 ஆம் ஆண்டு இந்தி மொழியில் *குலாம்-ஈ-முஸ்தபா* என்ற பெயரில் மறுஆக்கம் செய்யப்பட்டது. 2010 ஆம் ஆண்டு பெங்காலி மொழியில் *ரெஹ்மத் அலி* என்ற பெயரில் மறுஆக்கம் செய்யப்பட்டது.
# முஸ்தபா (திரைப்படம்)

## நடிகர்கள்

நெப்போலியன், ரஞ்சிதா, கவுண்டமணி, கே. பிரசன்னா, லட்சுமி, கசான் கான், அலெக்ஸ், சூர்யா, ராஜேஷ்குமார், பப்லூ ப்ரித்விராஜ், கணேஷ்கர், சர்மிளா, சூரியகாந்த், பிரதாப் சந்திரன், குமரிமுத்து, டி. எஸ். ராகவேந்திரா, வைத்தி, சாமிநாதன், முரளி குமார், ஜானகி, பி. ஆர். வரலக்ஷ்மி, மைதிலி, ஜெயமணி.
# முஸ்தபா (திரைப்படம்)

## கதைச்சுருக்கம்

முஸ்தபா (துரைசாமி நெப்போலியன்), பெரியவரின் (சூர்யா) நம்பிக்கைக்கு பாத்திரமான கையாள் ஆவான். பெரியவருக்கு வரும் பிரச்சனைகளை அனைத்தையும், செல்லப்பாவின் (கவுண்டமணி) உதவியுடன் தீர்த்து வைப்பான் முஸ்தபா.  
அந்நிலையில், சுதர்சனம் ஒரு நடுத்தர வர்க்கத்தை சேர்ந்த, நேர்மை தவறாத, லஞ்சம் வாங்காத பிராமண வகுப்பை சேர்ந்தவர். தனது நேர்மையான வாழ்க்கை முறையால், பணத்தட்டுப்பாடு ஏற்படுகிறது. அதை கருத்தில் கொண்டு, ஆய்வுகள் செய்யாமல் சில ஒப்பந்தங்களில் சுதர்சனை கையொப்பம் போட வற்புறுத்துகிறான் முஸ்தபா.  
நாட்டிய மங்கை கவிதாவுடன் (ரஞ்சிதா) பழக்கம் ஏற்பட்டு, முஸ்தபாவும் கவிதாவும் திருமணம் செய்ய முடிவு செய்கிறார்கள். சுதர்சனனுக்கு பணத்தேவை அதிகமானால், லஞ்சம் வாங்கும் பொழுது லஞ்சஒழிப்பு அதிகாரியிடம் அகப்படுகிறார்.  
அரசியல் சார்ந்த பிரச்சனைகளால் பெரியவரை கொல்ல வகுக்கப்படும் திட்டத்தில், பரிதாபமாக கவிதா உயிரிழக்க நேரிடுகிறது. பின்னர், பெரியவருக்கும் முஸ்தபாவிற்கும் மோதல் ஏற்பட்டு, முஸ்தபாவை கொல்ல முடிவு செய்கிறார் பெரியவர். இறுதியில், முஸ்தபாவிற்கு என்னவானது என்பதே மீதிக் கதையாகும்.
# முஸ்தபா (திரைப்படம்)

## ஒலிப்பதிவு

இந்தப் படத்தின் பின்னணி மற்றும் பாடல்களின் இசையை அமைத்தவர் வித்தியாசாகர் ஆவார். வைரமுத்து எழுதிய 5 பாடல்களும் 1996 ஆம் ஆண்டு வெளியானது.
# முஸ்தபா (திரைப்படம்)

## தயாரிப்பு

வார இதழான ஆனந்த விகடனில் கே. பிரசன்னா எழுதிய நாடகம் மிகவும் பிடித்தால் பி. ஜி. ஸ்ரீகாந்த் இந்தப்படத்தை தயாரிக்க முடிவுசெய்தார். ஊமை விழிகள் (1986 திரைப்படம்), உழவன் மகன் (திரைப்படம்) போன்ற படங்களை இயக்கிய அனுபவமுள்ள ஆர். அரவிந்தராஜ், நெப்போலியனை வைத்து இப்படத்தை இயக்கினார்.
# முஸ்தபா (திரைப்படம்)

## வரவேற்பு

நெப்போலியனின் நடிப்பு நன்றாக இருந்ததாவும், படத்தின் முதற்பாதியின் குறைகளை இரண்டாம் பாதி சரிசெய்யும் வகையில் அமைந்ததாகவும் விமர்சனம் செய்யப்பட்டது.
# பயணம் (2011 திரைப்படம்)

**பயணம்** 2011 ஆம் ஆண்டு தமிழ் மொழியிலும், **ககணம்** என்ற பெயரில் தெலுங்கிலும் ஒரே சமயத்தில் தயாரிக்கப்பட்ட திரைப்படம். இப்படத்தின் கதை இந்திய விமானம் கடத்தப்பட்ட உண்மை சம்பவத்தைத் தழுவி உருவாக்கப்பட்டது. ராதாமோகன் இயக்கத்தில் நாகர்ஜுனா மற்றும் பிரகாஷ் ராஜ் நடிப்பில் உருவாக்கப்பட்டது. பிரகாஷ் ராஜ் இப்படத்தைத் தயாரித்தார். இப்படத்தை இந்தியில் கோல்ட்மைன்ஸ் டெலிபிலிம்ஸ் நிறுவனத்தார் *மேரே ஹிந்துஸ்தான் கி கசம்* என்ற பெயரில் 2012 ஆம் ஆண்டு மொழிமாற்றம் செய்து வெளியிட்டனர்.
# பயணம் (2011 திரைப்படம்)

## கதைச்சுருக்கம்

சென்னையிலிருந்து டெல்லி செல்லும் விமானம் நடுவானில் தீவிரவாதிகளால் கடத்தப்படுகிறது. எதிர்பாராவிதமாக விமானம் பழுதடையவே திருப்பதி விமான நிலையத்தில் தரையிறக்கப்படுகிறது. தீவிரவாதிகள் 100 கோடி ரூபாய் பணம், இந்திய சிறையிலிருக்கும் அவர்கள் தலைவன் யூசுப்கானின் விடுதலை மற்றும் அவர்கள் அனைவரும் தப்பிச்செல்ல ஒரு விமானம் ஆகியன வேண்டும் என்ற நிபந்தனைகளை விதிக்கின்றனர்.  
தேசிய பாதுகாப்புப் படை வீரர் மேஜர் ரவீந்திரா (நாகர்ஜுனா) தலைமையில் வீரர்கள் சம்பவ இடத்திற்கு விரைகின்றனர். ரவி தீவிரவாதிகளின் கோரிக்கைகளை நிறைவேற்ற வேண்டாம் என்றும் அதிரடி தாக்குதல் நடத்தி விமானத்திலுள்ள தீவிரவாதிகளைக் கொன்று பயணிகளை மீட்கலாம் என்றும் ஆலோசனை தருகிறார். அதை ஏற்க மறுக்கும் அரசுத்துறைகளின் மேலதிகாரிகள் பயணிகளை பாதுகாப்பாக மீட்கும்பொருட்டு தீவிரவாதிகளின் நிபந்தனைகளை நிறைவேற்ற ஒத்துக்கொள்கின்றனர்.  
விமானத்தில் இருக்கும் பயணிகள் நிலை: பிரபலமான நடிகர் சைனிங் ஸ்டார் சந்திரகாந்த் (பிருத்விராஜ்) அவருக்கு அருகில் அமர்ந்திருக்கும் அவருடைய தீவிர ரசிகன் பாலாஜி (சாம்ஸ்), கணவனிடம் சண்டையிட்டுப் பிரிந்த மனைவி, அவளுக்கு ஆறுதல் சொல்லும் தம்பதி, பாதிரியார் (எம். எஸ். பாஸ்கர்), புரட்சிகரமான கருத்துக்களைப் பேசும் சுபாஷ் (இளங்கோ குமரவேல்), முன்னாள் ராணுவ வீரர் (தலைவாசல் விஜய்), கல்லூரி மாணவி சந்தியா (சனாகான்), மருத்துவர் வினோத் (ரிஷி), சோதிடர் நாராயண சாஸ்திரி, (மனோபாலா) விமானிகள் மற்றும் பணிப்பெண்கள் இவர்களுக்கு இடையே நடைபெறும் உரையாடல்கள் என்று விமானத்தினுள் நடப்பவை கோர்வையான காட்சிகளாக்கப்படுகின்றன.  
யூசுப்கானை அழைத்துவரும் வாகனம் விபத்தில் சிக்கி அவன் இறந்துபோகிறான். இந்த தகவலைத் தீவிரவாதிகளிடமிருந்து மறைத்து யூசுப்கான் உயிரோடு இருப்பதாக நம்பவைக்க, யூசுப்கான் போன்ற உருவ ஒற்றுமை கொண்ட ஒருவனை நடிக்கச்செய்து போலியான காணொளி ஒன்றை ஒளிப்பதிவு செய்து அவர்களை நம்பவைக்கின்றனர். அதன்பின் விமானத்தில் இருந்த பயணிகளை எப்படி பாதுகாப்பாக மீட்டனர் என்பது மீதிக்கதை.
# பயணம் (2011 திரைப்படம்)

## நடிகர்கள்

- நாகார்ஜுனா - மேஜர் ரவீந்திரா
- பிரகாஷ் ராஜ் - கே. விஸ்வநாத் ஐ. ஏ. எஸ்
- பூனம் கவுர் - விமான பணிப்பெண் விமலா குப்தா
- சனா கான் - சந்தியா
- ரிஷி - வினோத்
- பிரம்மானந்தம் - இயக்குநர் ராஜேஷ் கபூர்
- தலைவாசல் விஜய் - முன்னாள் ராணுவ வீரர் ஜெகதீஷ்
- எம். எஸ். பாஸ்கர் - பாதிரியார் அல்போன்ஸ்
- பரத் ரெட்டி - கேப்டன் நவாஸ்கான்
- சங்கர் மெல்கோட் - எஸ். கே. சர்மா
- இக்பால் யாகூப் - யாசின்
- நாராயண் லக்கி - பிரவின்
- ஸ்ரீசரண் - ரங்கநாதன் / யூசுப் கான்
- ரவி பிரகாஷ் - விமானி கிரிஷ்
- மனோபாலா - நாராயண சாஸ்திரி
- பிருத்விராஜ் - ஷைனிங் ஸ்டார் சந்திரகாந்த்
- இளங்கோ குமரவேல் - சுபாஷ்
- படவா கோபி - கோபிநாத்
- மோகன் ராம் - வெங்கட்ராமன்
- ஜெயஸ்ரீ - திவ்யா பிரசாத்
- சாம்ஸ் - பாலாஜி
- சேகர் - செய்தியாளர்
# பயணம் (2011 திரைப்படம்)

## இசை

பாடல்கள் இல்லாத திரைப்படம். படத்தின் பின்னணி இசையை அமைத்தவர் பிரவீண் மணி. படத்தின் முன் விளம்பரத்திற்காக மதன் கார்க்கி<nowiki/>யின் வரிகளில் ஒரு பாடல் மட்டும் உருவாக்கப்பட்டது.
# பயணம் (2011 திரைப்படம்)

## வெளியீடு

சென்னையில் முதல் வார வசூல் ரூபாய் 99 லட்சம் ஆகும்
# பயணம் (2011 திரைப்படம்)

## பரிந்துரை

- *காந்தகர்* (2010 திரைப்படம்) மலையாளத்தில் வெளியான இப்படமும் வானூர்தி செல்வழிக்கடத்தல் பற்றிய கதையாகும்.
# ஹலோ (திரைப்படம்)

**ஹலோ திரைப்படம்** (ஆங்கிலத்தில் **Hello Film**) என்பது கே. செல்வபாரதி இயக்கத்தில், 1999 ஆம் ஆண்டு வெளிவந்த இந்தியத் தமிழ்த் திரைப்படமாகும். இதில் பிரசாந்த், பிரீத்தி, சுஜிதா, ரஞ்சித் மற்றும் பலர் நடித்துள்ளனர். திருவேங்கடம் தயாரிப்பில், தேவா இசை அமைப்பில், 7 நவம்பர் 1999 ஆம் தேதி வெளியான இத்திரைப்படம், பாக்ஸ் ஆபீசில் சராசரி வெற்றியைப் பெற்றது.
# ஹலோ (திரைப்படம்)

## நடிப்புக்கலைஞர்கள்

- பிரசாந்த் - சந்துருவாக
- பிரீத்தி ஜங்யானி - சுவேதாவாக
- ரஞ்சித் - சேகராக
- சுஜிதா - காயத்திரியாக
- மணிவண்ணன் - பூக்கடை உரிமையாளர்
- சார்லி - சந்துருவின் நண்பர்
- வையாபுரி - சந்துருவின் நண்பர்
- சுரேஷ் - சுரேஷ்
- செந்தில்
- இளவரசி
- ஆர். சுந்தர்ராஜன்
- காகா இராதாகிருஷ்ணன்
- கனல் கண்ணன்
# ஹலோ (திரைப்படம்)

## கதைச்சுருக்கம்

சந்துரு (பிரசாந்த்) பூக்கடை ஒன்றில் வேலை பார்த்து வருகிறான். பெண்களை தன் வசப்படுத்த அவன் பல முறை முயன்றிருந்தாலும் அவனுக்கு அதில் வெற்றி கிடைக்கவில்லை. அதனால், அவனது நண்பர்கள் (சார்லீ, வையாபுரி (நடிகர்)) மிகவும் கேலி செய்தனர். அதிலிருந்து தப்பிக்க, கோவிலில் அறிமுகம் இல்லாத ஒரு பெண்ணை (ப்ரீத்தி) காட்டி அவள் தான் தன் காதலி என்று கூறிவிடுகிறேன் சந்துரு. அடிக்கடி அந்த பெண்ணிடம் தொலைபேசியில் பேசுவது போல் சந்துரு நாடகமாட, அவனது நண்பர்களும் அதை நம்பிவிடுகின்றனர்.  
இந்நிலையில், சார்லியின் நண்பன் சுரேஷ் பெண் பார்க்க சென்னை வருகிறான். அந்த பெண் - ஸ்வேதா, சந்துரு விரும்பும் பெண் என்று தெரியவர, திருமணத்தை நிராகரிக்கிறேன் சுரேஷ். அதனால், ஸ்வேதாவின் அண்ணன் சேகர் (ரஞ்சித்) அவளை நம்பாமல் மிகவும் திட்டிவிட, அதை தாங்கிக் கொள்ள இயலாமல், தற்கொலை செய்ய முயற்சிக்கிறாள் ஸ்வேதா.  
பின்னர், ஸ்வேதாவிடம் தான் யார் என்று உண்மையை மறைத்து அறிமுகமாகி, நன்மதிப்பைப் பெற்று, சந்துருவும் ஸ்வேதாவும் விரும்பினர். பின்னர், சந்துரு யார் என்று தெரியவர, சந்துரு-ஸ்வேதா திருமணம் தடைபடுகிறது. இறுதியில், அந்த காதல் ஜோடிக்கு திருமணம் நடந்ததா என்பதே மீதிக் கதையாகும்.
# ஹலோ (திரைப்படம்)

## ஒலிப்பதிவு

இந்தப் படதிற்கு தேவா இசையமைப்பில் வைரமுத்து மற்றும் நா. முத்துக்குமார் பாடல் வரிகளில் ஆறு பாடல்கள் அமைந்துள்ளது.  
| 1 | "சலாம் குலாமு" | சுக்விந்தர் சிங் | நா. முத்துக்குமார் | 05:20 |
| --- | --- | --- | --- | --- |
| 2 | "செல்லா செல்லா" | ஸ்ரீநிவாஸ், அனுராதா ஸ்ரீராம் | வைரமுத்து | 05:07 |
| 3 | "பி.பி.சி போலா" | எஸ். பி. பாலசுப்பிரமணியம் | 04:52 |  |
| 4 | "வாலண்டைன்சு" | சங்கர் மகாதேவன் **(ம)** சபேஷ் | 05:45 |  |
| 5 | "இந்த நிமிஷம்" | ஹரிஹரன், சித்ரா | 05:45 |  |
| 6 | "சலாம் குலாமு" II | நவீன் | நா. முத்துக்குமார் | 05:21 |
# ஹலோ (திரைப்படம்)

## தயாரிப்பு

ஹலோ திரைப்படம் கே. செல்வபாரதியின் இயக்கத்தில் வெளிவந்த இரண்டாவது படமாகும். இப்படம் பிரீத்தியின் முதல் தமிழ்த் திரைப்படமாகும். அவருக்கு தமிழ் தெரியாத காரணத்தால், படப்பிடிப்பின் பொழுது அவர் வசங்களை இந்தி மொழியில் பேச, பின்னர் அதை தமிழ் மொழியில் மொழியாக்கம் செய்யப்பட்டது. ஹலோ படத்தின் தயாரிப்பு மிகவும் விரைவாக நடந்து முடிந்ததாக நடிகை பிரீத்தி குறிப்பிட்டிருந்தார்.
# வேம்புக்குடி ஊராட்சி

**வேம்புக்குடி ஊராட்சி** (*Vembukudi Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள அம்மாபேட்டை வட்டாரத்தில் அமைந்துள்ளது. இந்த ஊராட்சி, பாபநாசம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# பூண்டி ஊராட்சி (தஞ்சாவூர்)

**பூண்டி ஊராட்சி** (*Poondi Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள அம்மாபேட்டை வட்டாரத்தில் அமைந்துள்ளது. இந்த ஊராட்சி, பாபநாசம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# பூண்டி ஊராட்சி (தஞ்சாவூர்)

## மக்கள் தொகை

2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 1272 பேர் வசிக்கின்றனர். இவர்களில் பெண்கள் 611 பேரும், ஆண்கள் 661 பேரும் உள்ளனர். இந்த ஊராட்சியில் மொத்தம் 312 வீடுகள் உள்ளன.
# இந்தியன் 2

**இந்தியன் 2** (*Indian* 2) 2024 இல் வெளிவந்த இந்தியத் தமிழ்த் திரைப்படமாகும். இயக்குநர் ஷங்கர் இயக்கிய இப்படத்தை சுபாஷ்கரன் அல்லிராஜாவின் லைக்கா தயாரிப்பகம் தயாரித்தது. இத்திரைப்படம் 1996 ஆம் ஆண்டில் வெளியான இந்தியன் திரைப்படத்தின் தொடர்ச்சியாக வெளிவந்தது. கமல்ஹாசன், காஜல் அகர்வால் முன்னணி கதாபாத்திரங்களில் நடித்திருந்தனர். சேனாதிபதியாக கமல்ஹாசன் தொடர்கிறார். அனிருத் பாடல்கள், பின்னணி இசை ஆகியவற்றிற்கு இசையமைத்திருந்தார். ஆர். ரத்னவேலு ஒளிப்பதிவை மேற்கொண்டார். ஸ்ரீகர் பிரசாத் படத்தொகுப்பு செய்தார். இத்திரைப்படத்தின் தொலைக்காட்சி உரிமையை சன் தொலைக்காட்சி நிறுவனம் பெரிய தொகைக்கு வாங்கியுள்ளது.
# இந்தியன் 2

## நடிப்பு

- கமல்ஹாசன் - சேனாதிபதி
- காஜல் அகர்வால்
- சித்தார்த்
- ரகுல் பிரீத் சிங்
- பிரியா பவானி சங்கர்
- நெடுமுடி வேணு - கிருஷ்ணசாமியாக
- டெல்லி கணேஷ்
- ஷ்யாம் ப்ரஸாத். கா. ர
# இந்தியன் 2

## தயாரிப்பு

இத்திரைப்படத்தின் தயாரிப்புப் பணிகளைப் பற்றி 2017 இல் பிக் பாஸ் தமிழ் முதல் நிகழ்வின் போது தகவல் வெளிவந்தது. 2018 ஆம் ஆண்டு கமல்ஹாசனின் பிறந்த நாளான நவம்பர் 7 அன்று இத்திரைப்படம் லைக்கா தயாரிப்பகத்தால் தயாரிக்கப்பட இருப்பதாக அதிகாரபூர்வ செய்தி வெளிவந்தது. இத்திரைப்படத்திற்கான வசனம் ஜெயமோகன், கபிலன் வைரமுத்து, லெட்சுமி சரவணக்குமார் ஆகியோரால் எழுதப்பட்டது.
இயக்குநர் ஷங்கர் இப்படத்தின் படப்பிடிப்பு திசம்பர் 2018 இல் தொடங்கும் எனவும் 2019 ஆம் ஆண்டில் படம் வெளியாகும் எனவும் தெரிவித்தார். கமல்ஹாசன் இத்திரைப்படத்துடன் தனது 58 ஆண்டு நடிப்புத் தொழில் நிறைவடையும் என திசம்பர் 2018 இல் தெரிவித்தார். படப்பிடிப்பு டிசம்பர் 14 இல் தொடங்குவதாக இருந்தது. ஆனால், இறுதியாக 18 ஜனவரி 2019 இல் தொடங்கியது. இரண்டாம் கட்ட படப்பிடிப்பு 11 பெப்ரவரி 2019 இல் தொடங்கியது.
# இந்தியன் 2

## தயாரிப்பு

### விபத்து

சென்னைக்கு அருகே தனியார் சுடுடியோவில் அரங்குகள் அமைத்து நடைபெற்று வந்த படப்பிடிப்பில் 2020 பெப்பிரவரி 19 அன்று இரவு விபத்து நடைபெற்றது. இதில் மூன்று நபர்கள் உயிரிழந்தனர். 2020 ஆகத்து 6 அன்று மாலை விபத்தில் உயிரிழந்தவர்களுக்கும் காயமடைந்தவர்களுக்கும் நிவாரணத் தொகை திரைப்பட தொழிலாளர் சங்கம் மூலம் வழங்கப்பட்டது. உயிரிழந்த, பாதிக்கப்பட்டவர்களுக்கு லைகா நிறுவனம் 2 கோடி ரூபாய், கமல்ஹாசன் 1 கோடி ரூபாய், இயக்குநர் ஷங்கர் 1 கோடி ரூபாய் நிவாரணத் தொகையாக வழங்கினார்கள்.
# எல் .ஏ. கிருட்டிண அய்யர்

**லட்சுமிநாராயணபுரம் அனந்தகிருட்டிண கிருட்டிண அய்யர்** (*Lakshminarayanapuram Ananthakrishna Krishna Iyer*) ஓர் இந்திய மானுடவியலாளர் ஆவார். மானுடவியல் குறித்த தலைப்புகளில் பல நூல்களை இவர் எழுதியுள்ளார். இவர் சென்னை பல்கலைக்கழகத்தின் மானுடவியல் துறையின் தலைவராக இருந்தார், கேரளாவின் பழங்குடி மற்றும் அட்டவணை சாதி மக்கள் தொடர்பான ஆய்வுகளில் ஈடுபட்டார். குறிப்பிடத்தக்க மானுடவியலாளரும் இவரது தந்தையுமான எல்.கே. அனந்தகிருட்டிண அய்யர் முன்னெடுத்த ஆய்வுகளின் தொடர்ச்சியே இவரது ஆய்வுகளாகும். இந்திய மானுடவியல், இரண்டு தொகுதிகளாக எழுதப்பட்ட கேரளாவின் சமூக வரலாறு என்ற வரலாற்று ஆய்வு நூல்கள், மூன்று தொகுதிகளாக எழுதப்பட்ட தென் கேரள பழங்குடிகள் தொடர்பான திருவாங்கூர் பழங்குடிகள் மற்றும் சாதிகள் என்ற நூல் போன்றவை இவர் ஆங்கிலமொழியில் எழுதிய குறிப்பிடத்தக்க சில நூல்களாகும். அறிவியல் பங்களிப்பிற்காக இந்தியாவில் வழங்கப்படும் மூன்றாவது மிகவுயர்ந்த விருதான பத்ம பூசண் விருதை இந்திய அரசாங்கம் 1972 ஆம் ஆண்டு இவருக்கு வழங்கியது. இவரது மகன் எல்.கே.பாலரத்னமும் ஓர் அறியப்பட்ட மானுடவியலாளர் ஆவார். இவரது மகள் எல்.கே.கங்கா பாகிரதி தமிழ்நாடு மின்சார வாரியத்தின் தலைமைப்பொறியாளர் கே.ஏ.சீத்தாராமனின் மனைவியாவார். சென்னை உள்ளுர் வலையமைப்பின் பொறியியல் மற்றும் தொழில்நுட்பத்துறை பிரிவு வழங்கும், பொறியியல் மற்றும் தொழில்நுட்பத்துறையில் சிறந்த பங்களிப்புகளுக்கான 2016-2017 ஆம் ஆண்டிற்கான இளம் வாழ்நாள் சாதனையாளர் விருது பெற்றவர் சீத்தாராமன் என்பது குறிப்பிடத்தக்கது ஆகும்.
# ஐசோபுளோரோதைல்

**ஐசோஃபுளோரோதைல்** (Isoflurothyl) என்பது C<sub>4</sub>H<sub>4</sub>F<sub>6</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஃபுளோரினேற்றம் பெற்ற ஈதராக வகைப்படுத்தப்படும் இச்சேர்மம் மூச்சிழுக்கும் வலிப்பூக்கி ஃபுளோரோதைல் மருந்தாகும். இது ஃபுளோரோதைலின் கட்டமைப்பு மாற்றியம் ஆகும். ஃபுளோரோதைல் போல அல்லாமல் ஐசோஃபுளோரோதைல் ஒரு பொது மயக்க மருந்தாகும் .
# கிரண் ராவ்

**கிரண் ராவ்** (Kiran Rao) 1973 நவம்பர் 7 அன்று பிறந்த இந்திய திரைப்படத் தயாரிப்பாளர், இயக்குநர் மற்றும் திரைக்கதை எழுத்தாளர் ஆவார். இவர் பாலிவுட் நடிகரான ஆமிர் கானின் மனைவி, நடிகை அதிதி ராவ் ஆகியோரின் உறவினர் ஆவார்.
# கிரண் ராவ்

## ஆரம்ப வாழ்க்கை

1973 நவம்பர் 7 அன்று தெலங்காணாவில் கிரண் ராவ் பிறந்துள்ளார். இவரது தாத்தா ஜனும்பல்லி ஜே. ராமேஸ்வர் ராவ் தெலங்காணா மாவட்டம் வனபர்த்தி மாவட்டத்தைச் சார்ந்தவர். அவர் ஒரு இந்திய வழக்கறிஞர், தூதர், நாடாளுமன்ற உறுப்பினரும் புத்தக வெளியீட்டாளரும் ஆவார். மஹபூப் நகர் தொகுதியில் இருமுறை நாடாளுமன்றத்திற்குத் தேர்ந்தெடுக்கப்பட்டுள்ளார். 1992 ல், அவரது பெற்றோர் மும்பைக்கு குடிபெயர்ந்ததால் இவரும் கொல்கத்தாவை விட்டு வெளியேற முடிவு செய்தார் நடிகை அதிதி ராவ் ஹைதாரியின் முதல் உறவினர் ஆவார்.
# கிரண் ராவ்

## தொழில்

அஷுதோஷ் கோவர்கர் இயக்கிய "'லகான்" படத்தில் ஒரு இயக்குநராக ராவ் தனது வாழ்க்கையைத் தொடங்கினார், பின்னர் "ஸ்வதேஷ்: வீ த பீப்பிள்" படத்திற்கு உதவினார். *லகான்* வெளிநாட்டு மொழி திரைப்பட பிரிவில் 74 வது அகாதமி விருதுக்கு பரிந்துரைக்கப்பட்டது. ஆமிர் கான் தயாரித்த அந்தப் படத்தில் இவரும் நடித்திருந்தார். "லகான்" படத்திற்கு முன்னர், "தில் சாத்தா ஹை" படத்தில் நடிகைக்கு ஒரு நிமிடமே வந்து போகும் பாத்திரத்தில் நடித்துள்ளார். இவர் "மான்சூன் வெட்டிங்" படத்திற்காக அகாதமி விருதிற்காக பரிந்துரைக்கப்பட்ட மீரா நாயருக்கு இரண்டாவது உதவியாளராக பணிபுரிந்தார்.  
அமிர் கான் புரொடக்சன்ஸின் கீழ் ஜனவரி 2011 இல் வெளியிடப்பட்ட "டோபி காட்" என்ற படத்தின் திரைக்கதையை எழுதி இயக்கியுள்ளார். கொல்கத்தாவில் தனது அடுத்த படத்திற்கான கதையை எழுதி வருகிறார் இவர் மராத்தி மொழியில் இசைக்கப்பட்ட "டூபான் ஆலா" சத்யமேவ ஜெயதே தண்ணீர் கோப்பை கீதம் என்ற பாடலை பாடியுள்ளர்.
# கிரண் ராவ்

## சொந்த வாழ்க்கை

ராவ் நடிகர் ஆமிர் கானை2005 டிசம்பரில் திருமணம் செய்து கொண்டார். அதற்கு முன்னர் , 2002இல் ஆமிர் கான் தனது முதல் மனைவி ரீனா தத்தாவை விவாகரத்து செய்தார். லகான் படப்பிடிப்பின்போது அவர்கள் சந்தித்தனர். படத்தின் துணை இயக்குநர்களில் ஒருவராக ராவ் இருந்தார். மும்பை புறநகர் பகுதியான பாந்த்ராவில் இப்போது அவர்கள் வாழ்கின்றனர். இந்த தம்பதியருக்கு ஆசாத் ராவ் கான் என்ற மகன் டிசம்பர் 5, 2011 அன்று பிறந்தார், அப்துல் கலாம் ஆசாத்தின் பெயரை அவருக்குச் சூட்டியுள்ளனர். அவர் ஒரு நாத்திகர் ஆவார்.
# அசுவதி பிள்ளை

சிறுவயதில் தனது தந்தை தன் நண்பர்களோடு விளையாடுவதைப் பார்த்த அசுவதி இறகுப்பந்தாட்டத்தில் ஆர்வம் கொண்டார். 12 வது வகுப்பில், அவர் கணிதம்மற்றும் உயிரியல் கல்வி கற்றார். அவர் கரோலினா மரின் என்பவரைத் தனது விளையாட்டு மதிரியாகக் கொண்டவர்.
# அசுவதி பிள்ளை

## தொழில்

அசுவதி ஏழு வயதில் இறகுப்பந்தாட்டம் விளையாடத் தொடங்கினார் சுவீடன் சென்ற பிறகும் பயிற்சியை நிறுத்த விரும்பாமல் தொடர்ந்து பயிற்சி பெற்றார். பயிற்சியாளர் ரியோ வில்லியோட்டோவின் கீழ் டேபீ இறகுப்பந்தாட்டக் கழகத்தில் இணைந்துகொண்டார் மேலும் உப்ஸ்பாலாவில் பயிற்சியாளரான ஆண்டர்ஸ் கிறிஸ்டியன்சன் என்பவரின் தேசியப் பயிற்சி மையத்தில் சேர்ந்தார். இந்தியாவில் பெங்களூருவில் அகாடமியில் பிரகாஷ் பாதுகோன் என்பவரிடம் பயிற்சி பெற்றார். ஒவ்வொரு ஆண்டும் மூன்று வாரங்களுக்கு, விமல் குமார் மற்றும் யூசுப் ஜோஹரி ஆகியோரால் அசுவதிக்குப் பயிற்சியளிக்கப்பட்டது. சுவீடிசிய தேசிய விளையாட்டு கூட்டமைப்பிலிருந்து உடல் பயிற்சியாளர்களால் பயிற்றுவிக்கப்பட்டார். ஒரு நாளைக்குக் குறைந்தபட்சம் மூன்றரை மணி நேரம் பயிற்சி அளிக்கப்படுகிறது.  
அசுவதி பல்வேறு ஐரோப்பிய எட்டு நாடுகள் முதலான தேசிய விளையாட்டுப் போட்டிகளிலும் டேனிஷ் ஜூனியர் இண்டர்நேஷனல், கிளாஸ்கோ இளையோர் தேசியப் போட்டிகள் மற்றும் ஹெல்சிங்கியில் ஃபின்ம்கம்பேன் போன்ற பல தேசிய மற்றும் சர்வதேச போட்டிகளில் பில்லில் கலந்து கொண்டார். பின்னர், தேசிய ஜிம்னாசிய இறகுப்பந்தாட்டக் கழகத்தின் இணைத்துக்கொள்ளப்பட்டார்.  
தேசிய மற்றும் சர்வதேச போட்டிகளில் அசுவதியின் சாதனைகள் பின்வருமாறு:  
- 2015 - U-15 பிரிவில் ஸ்வீடிஷ் தேசிய சாம்பியன்
- 2015 - சுவிஸ் ஜூனியர் ஓபன் ஒற்றையர் பிரிவில் வெற்றி
- 2016 - போலிஷ் ஜூனியர் சர்வதேச சாம்பியன்ஷிப் ஒற்றையர் பிரிவில் ரன்னர்-அப்
- 2017 - பல்கேரியா ஓபன் காலிறுதிக்கு முன்னேறியது
- 2018 - ஸ்வீடிஷ் மூத்த தேசிய சாம்பியன்ஷிப் (வயது 18) இளைய வென்றவர்
- ஸ்வீடிஷ் எலைட் வகுப்பு போட்டிகளுக்கான சிறந்த தகுதி
# அசுவதி பிள்ளை

## விருதுகள் மற்றும் அங்கீகாரம்

2012-2013 ஆம் ஆண்டு ஸ்டாக்ஹோமில் நடைபெற்ற மகளிர் இளையோருக்கான பிரிவில் பெருமைபெற்ற வீரர் விருதினைப் பெற்றார். மேலும் இவருக்கு இதற்கானப் பணப்பரிசும் வழங்கப்பட்டது. 2013 ஆம் ஆன்டில் பென்க் எரிக் ஹோஜர்ஸ் உதவித் தொகையும் பரிசளிப்பு பணத்தையும் பெற்றார்.
# சுனேத்திரா குப்தா

**சுனேத்திரா குப்தா** (Sunetra Gupta) (பிறப்பு மார்ச்சு 15, 1965) ஒரு எழுத்தாளர் மற்றும் நோய்ப்பரவலியல் கோட்பாடு குறித்து விளக்கும் பேராசிரியராக ஆக்சுபோர்டு பல்கலைக்கழகத்தில் பணியாற்றுகிறார். இவருடைய விருப்பம், மலேரியா, எச்.ஐ.வி, இன்ஃபுளுவென்சா மற்றும் மூளையுறை அழற்சி போன்ற நோய்களை உண்டாக்கக்கூடிய கிருமிகளைப் பற்றி ஆய்வு செய்வதாகும். இவர் சாகித்திய அகாதமி விருது பெற்றவர்.
# சுனேத்திரா குப்தா

## கல்வி மற்றும் இளமைப்பருவம்

சுனேத்திரா குப்தா, இந்தியாவிலுள்ள கொல்கத்தாவில், துருபா மற்றும் மினாடி குப்தாவிற்கு மகளாகப் பிறந்தார். இவர் உயிரியல் படிப்பில் தேர்ச்சி பெற்று, இளங்கலைப் பட்டத்தை பிரின்ஸ்டன் பல்கலைக்கழகத்தில் பெற்றார். மற்றும் முனைவர் பட்டத்தை லண்டன் இம்பீரியல் கல்லூரியில் பெற்றார்.
# சுனேத்திரா குப்தா

## தொழில் மற்றும் ஆய்வு

குப்தா தற்போது, ஆக்சுபோர்டு பல்கலைக்கழகம், விலங்கியல் துறையில் நோய்த் தொற்று அறிவியல் பேராசிரியர். இவர் 'பிரின்ஸ்டன் யுனிவர்சிட்டி பிரஸ்' ஐரோப்பிய ஆலோசனை வாரியத்தில் அமர்ந்துள்ளார்.  
இவர் தனது அறிவியல் ஆய்விற்காக, 'ஜியாலஜிகல் சொசைட்டி ஆஃப் லண்டன்' வழங்கிய அறிவியல் பதக்கம், மற்றும்
அரச கழகம் ரோசலின்ட் ஃப்ரான்க்ளின் விருது பெற்றுள்ளார்.  
ஜூலை 2013 இல் மேரி கியூரி போன்ற முன்னணி பெண் விஞ்ஞானியுடனான புகழ்பெற்ற அரச கழகத்தின் கோடைக்கால அறிவியல் கண்காட்சியின் போது குப்தாவின் ஓவியம் காட்சிக்கு வைக்கப்பட்டது.
# சுனேத்திரா குப்தா

## எழுத்துப் பணி

குப்தா பெங்காலியில் தனது முதல் படைப்புகளை எழுதினார். இரவீந்திரநாத் தாகூர் கவிதையின் மொழிபெயர்ப்பாளராக இருந்தார். ஆங்கிலத்தில் பல புதினங்களை எழுதி வெளியிட்டுள்ளார். அக்டோபர் 2012இல், இவரது ஐந்தாவது புதினமான * சோ குட் இன் பிளாக் * தெற்காசிய இலக்கியத்திற்கான டி.எஸ்.சி. பரிசுக்காக நீண்ட காலமாக பட்டியலிடப்பட்டது.  
இவரது புதினங்கள், சாகித்திய அகாதமி விருது, இலக்கிய விருது, போன்ற விருதுகளைப் பெற்றுள்ளன. இவரது புதினங்களில்,
"மெமொரிஸ் ஆஃப் ரெயின்", பெங்குயின் புக்ஸ் இந்தியா, புது தில்லி 1992, .  
*த கிளாஸ்ப்ளோயர்ஸ் பிரீத்* (1993)  
*மூன்னைட் இன்டு மார்ஸிபன்* (1995)  
*எ சின் ஆஃப் கலர்* (1999)  
*சோ குட் இன் பிளாக்* (2009) போன்றவை அடங்கும்.
# கியாரா அத்வானி

**கியாரா அத்வானி** (Kiara Alia Advani) 1992 ஜூலை 31 அன்று பிறந்த இந்தி மற்றும் தெலுங்குத் திரைப்படங்களில் முன்னணியில் உள்ள ஓர் இந்திய நடிகை ஆவார். 2014இல் வெளிவந்த *புக்லி* என்றா நகைச்சுவைத் திரைப்படத்தில் நடித்து அறிமுகமான பிறகு, அத்வானி எம். எஸ். தோனி, நெற்ஃபிளிக்சில் வெளிவந்த மெய்ப்பொருள் மூல ஆராய்ச்சிப் படமான *லஸ்ட் ஸ்டோரிஸ்* (2018), மற்றும் தெலுங்கு அரசியல் படமான *பரத் அனே நேனு* (2018) போன்ற பல்வேறு வணிக ரீதியாகவும், விமர்சன ரீதியாகவும் வெற்றிபெற்ற திரைப்படங்களில் நடிக்கத் தொடங்கினார்.
# கியாரா அத்வானி

## ஆரம்ப வாழ்க்கை மற்றும் பின்னணி

சிந்தி குடும்பத்தைச் சார்ந்த ஜகதீப் அத்வானி மற்றும் ஜெனீவ் ஜாப்ரிக்கு கியாரா அத்வானி மகளாகப் பிறந்தார். ஜகதீப் அத்வானி ஒரு தொழிலதிபர், மேலும் பஞ்சாபி, இசுக்கொட்லாந்து, ஐரியர், போத்துக்கீசர், மற்றும் எசுபானிசு வம்சாவளியைச் சார்ந்தவர். தனது முதல் பெயரான அலியா அத்வானியாக பிறந்த இவர் *புகலி* படத்தில் தனது பெயரை கியாரா அத்வானி என மாற்றினார். இவருக்கு மைஷாலைப் எனும் தம்பி உள்ளார். இவரிடைய தாய்வழி குடும்பத்தின் மூலம் பல பிரபலங்கள் இவருக்கு உறவினர் ஆவார்கள். நடிகர்கள் அசோக் குமார் மற்றும் சயீத் ஜாஃப்ரி ஆகியோர் முறையே, இவரது தாத்தா பாட்டியும் பெரிய மாமாவும் ஆவார், அதே போன்று ஷாஹீன் ஜாஃப்ரி மற்றும் நடிகை ஜூஹி சாவ்லா இவருடைய அத்தையாவார்கள்.
# கியாரா அத்வானி

## தொழில்

அத்வானி 2014இல் வெளிவந்த கபீர் சதானந்த் இயக்கிய புக்லி என்ற நகைச்சுவைத் திரைப்படத்தில் அறிமுகமானார். இத்திரைப்படத்தில் புதியவர்களான மோகித் மார்வா, விஜேந்தர் சிங் பெனிவால் , அர்பி லம்பா மற்றும் ஜிம்மி ஷெர்கில் ஆகியோருடன் நடித்திருந்தார், இத்திரைப்படம் கலவையான விமர்சனத்தையே பெற்றது. அதேசமயம், தனது நடிப்புக்காக பொதுவாக நேர்மறையான விமர்சனங்களைப் பெற்றார். அத்வானி, நடிகர் ராம் சரண் உடன் "வினயா வித்யா ராமா" என்ற ஒரு தெலுங்கு படத்தில் நடித்தார்.
# சுபா முத்கல்

**சுபா முத்கல்** (Shubha Mudgal) 1959இல் பிறந்த இந்துஸ்தானி இசையைப் பாடும் ஒரு பாடகர் ஆவார். கயல், தும்ரி மற்றும் தத்ரா மற்றும் பிரபலமான இவரது பிரபலமான இந்திய பாப் இசையும் இதில் அடங்கும். 2000இல் பெற்ற பத்மஸ்ரீ விருது உட்பட இவரது கலைசார்ந்த சாதனைகளுக்காக பல விருதுகளும் பாராட்டுகளும் பெற்றுள்ளார், இசையமைப்பாளராக இருந்த முத்கல், இடதுசாரி இயக்கங்கள் மற்றும், சப்னம் ஆசுமியின் "அன்காத்" மற்றும் "சாமத்" என்ற நிறுவனத்திற்கும் ஆதரவளித்தார்.
# சுபா முத்கல்

## சொந்த வாழ்க்கை

சுபா அலகாபாத்திலுள்ள ஒரு கல்வியாளர் குடும்பத்தில் பிறந்தார். இவர் பேராசிரியர் கந்த குப்தாவுக்கும், பேராசிரியர் ஜெயா குப்தா ஆகியோரின் மகள் ஆவார். இவரது பெற்றோர்கள் இருவரும் அலகாபாத் பல்கலைக்கழகத்தில் ஆங்கில இலக்கியப் பேராசிரியர்களாக இருந்தனர். மேலும் இருவரும் கதக் போன்ற பாரம்பரிய நடனம், பாரம்பரிய இந்துஸ்தானி இசை ஆகியவற்றிலும் ஆர்வம் கொண்டிருந்தனர்.  
சுபாவின் தந்தை வழித் தாத்தா, பேராசிரியர் பி. சி. குப்தா அலகாபாத் பல்கலைக்கழகத்தில் பேராசிரியராக இருந்தார்.
# சுபா முத்கல்

## கல்வி மற்றும் இசைப் பயிற்சி

சுபா அலகாபாத்தில் வளர்ந்தார். பள்ளிப் படிப்பு முடிந்த பிறகு, புனித மரியன்னை கல்லூரியில் பயின்றார். கலை சிந்தனைகளை கொண்ட இவரது பெற்றோர்கள் இவரையும், இவரது சகோதரியையும் கலை வகுப்புகளில் சேர்ந்து, கதக் நடனம் கற்றுக்கொள்ள அனுப்பினார்கள். பின்னர் இவர் அதே விருப்பமான மனோபாவத்தை தக்கவைத்துக் கொள்ளும் விதமாக தனது விருப்பப்படி இந்துஸ்தானி இசையைத் தேர்வு செய்தார். இவரது முதல் பாரம்பரிய ஆசிரியர் (குரு) அலகாபாத்திலிருந்த பண்டிட் இராமாசிரேயா ஜா ஆவார்.
பாரத் பவனில் சுபா முத்கல்]]  
தில்லி பல்கலைக்கழகத்தில் பட்டம் பெற்ற பிறகு, சுபா தில்லியில் பண்டிட் வசந்த் தக்காரிடம் தனது பயிற்சியைத் தொடர்ந்தார். மேலும் மற்ற பாடகர்களான பண்டிட் ஜிதேந்திர அபிசேகி, நைனா தேவி மற்றும் பண்டிட் குமார் கந்தர்வன் ஆகியோருடனும் பயிற்சி மேற்கொண்டார்.
# சுபா முத்கல்

## தொழில்

1980 களில் சுபா முத்கல் ஒரு இந்துஸ்தானி இசை பாடகராக ஆனார். மேலும் திறமையான பாடகியாக ஒரு புகழ் பெற்றார்.'
# சுபா முத்கல்

## தொழில்

### விருதுகள்

இவருக்கு "அம்ரிட் பீஜ்" என்ற திரைப்படத்திற்காக 1996 ஆம் ஆண்டின் சிறந்த திரைப்படத்திற்கான தேசிய திரைப்பட விருது வழங்கப்பட்டது. 2000மாவது ஆண்டில் பத்மஸ்ரீ விருதினை பெற்றார்.
# ஜி. சி. அனுபமா

**ஜி.சி. அனுபமா** இந்திய வானவியலாளர் ஆவர். பெங்களூரில் உள்ள இந்திய வானியல் மையத்தின் (IIA) தலைமை மற்றும் மூத்த பேராசிரியர் ஆவார். தற்போது இவர் (2019-2022 ) இந்தியாவின் வானியல் சங்கத்தின் தலைவராக பணியாற்றி வருகிறார். இவர் இந்தியாவில் தொழில்முறை வானியலாளர்கள் சங்த்தின் தலைமைப் பொறுப்பில் இருக்கும் முதல் பெண்மணியாவார் ஐக்கிய அமெரிக்காவின் ஹவாலியில், பன்னாட்டு அளவிலான முப்பது மீட்டர் தொலைநோக்கி (TMT) அமைக்கும் முயற்சிக்கான திட்டத்தின் உறுப்பினராகவும் உள்ளார். உலகின் ஒன்பதாவது மிக உயர்ந்த தளமான லடாக் பகுதியில் லெஹ் அருகிலுள்ள ஹேனலில் அமைந்துள்ள உலகின் ஒளியியல், அகச்சிவப்பு மற்றும் காமா கதிர் தொலைநோக்கியான ஹிமாலயன் தொலைநோக்கியின் வடிவமைப்பு மற்றும் நிறுவனப் பொறுப்பாளராகவும் அனுபமா இருந்துள்ளார்.  
அனுபமா வானியல் துறை குறித்த பல்வேறுஆய்வுக் கட்டுரைகளை வெளியிட்டுள்ளார், ஒரு மீயொளிர் விண்மீன் வெடிப்புக்குப் பிறகான இயற்பியல் நிலைகள் குறித்து இவரது ஆய்வுகள் அமைந்த்ள்ளன. மேலும் இவர் ஏ.எஸ்.ஐ. இதழின் ஆசிரியரும் ஆவார். அவர் 'டிரான்சிஸ்டர்கள்' படிக்கிறார் - விண்வெளியில் இருண்டு போவதற்கு முன்னர் சிறிது காலத்திற்கு பிரகாசமாக இருக்கும் பொருட்கள் குறித்தும் ஆய்வு செய்து வருகிறார்.
# ஜி. சி. அனுபமா

## விருதுகள் மற்றும் அங்கீகாரம்

2001 இல் தேசிய அறிவியல் அகாடமி வழங்கும் சர் சி.வி.ராமன் இளம் விஞ்ஞானி விருது பெற்றுள்ளார் . 1991 ஆம் ஆண்டில் ஐ.ஏ.இ.இலிருந்து தனது இளநிலை முனைவர் பட்டத்தை முடித்து 1994 வரை அதன் ஆசிரிய உறுப்பினராக இருந்துள்ளார்.
# பூஜா சூத்

**பூஜா சூத்** ஒரு இந்திய களப்பணியாளர் மற்றும் கலை மேலாண்மை ஆலோசகர். அவர் KHOJ இன் சர்வதேச கலைஞர் சங்கத்தின் நிறுவனர் உறுப்பினர் மற்றும் இயக்குநர் ஆவார்.
# பூஜா சூத்

## கல்வி

பூஜா ஒரு கணித பட்டதாரி ஆவார். புனேயில் சிம்பியாசிஸ் வனிக மேலாண்மை தொழில்நுட்ப நிறுவனத்தில் சந்தைப்படுத்ததுலுக்கான வணிக மேலாண்மையில் முதுகலைப் பட்டம்(1984-86) பெற்றார். 1990- 92 இல் பஞ்சாப் பல்கலைக்கழகம், சண்டிகரில் இருந்து கலை வரலாற்றில் முதுகலைப் பட்டமும், 2007 ஆம் ஆன்டில் CEU, புடாபெஸ்ட் இலிருந்து கலாச்சாரக் கொள்கைக்கான சான்றிதழ் பட்டமும் 2000 இல் ICCM இன் ஐரோப்பிய கோடைக்கால அகாடமி, சால்ஸ்பர்க்கிலிருந்து கலை மேலாண்மைக்கான சான்றிதழும் பெற்றார். (2000)
# ஒலீவியா

**ஒலீவியா** (Olivia Theresa Longott) 1981 பிப்ரவரி 15 அன்று பிறந்த ஒரு அமெரிக்க பாடகர். ஒலிவியா 50 சென்டின் "கேண்டி ஷாப்" மற்றும் அவரது முதல் ஆல்பம் "ஒலீவியா" பாடல்களுக்கு பங்களித்ததற்காக அவர் அறியப்படுகிறார். விஎச்1 என்ற ரியாலிட்டி தொலைக்காட்சி தொடரின் "லவ் அண்ட் ஹிப் ஹாப்: நியூ யார்க்" என்ற முதல் மூன்று பருவங்களில் (2011-2013) ஒரு வழக்கமான நடிகர் உறுப்பினராகவும் அறியப்பட்டார்.
# ஒலீவியா

## ஆரம்ப வாழ்க்கை

ஜமேக்காவின் கிங்ஸ்டன்|கிங்ஸ்டனில் பிறந்த இவர் நியூயார்க் நகரில் பிரபலமானார், லாங்கோட் என்பது இந்தியன், கியூபன், ஐக்கிய அமெரிக்காவிலுள்ள தொல்குடி அமெரிக்கர் மற்றும் ஜமைக்காவின் வம்சாவளி ஆகும்.
நியூ யார்க் சிட்டியிலுள்ள டிக்ஸ் ஹில்ஸில் குயின்ஸ் மற்றும் பாய்சைட் உயர்நிலைப் பள்ளியில் இசையைப் படித்தார். இளமைப் பருவத்திலேயே ஒலீவியா தனது இசை வாழ்க்கையைத் தொடங்கினார்.
# ஒலீவியா

## தொழில்

### ஜே.ரெக்கார்ட்ஸ் (2000–2002)

2000 ஆம் ஆண்டில், கிளைவ் டேவிஸின் "ஜே ரெக்கார்ட்"ஸில் கையெழுத்திட்ட முதல் கலைஞர் ஆவார். 2001 ஆம் ஆண்டில் அவரது சுய-பெயரான "ஒலீவியா" என்ற முதல் ஆல்பம் வெளியிடப்பட்டது
மேலும் "பிஸௌன்ஸ்" என்ற பாடல் 15வது இடம் பெற்றது, மற்றும் ஆர் யூ கேப்பபுள்" என்ற ஆல்பம் "பில்போர்டு 200" 55 வது இடம் பெற்றது
# ஒலீவியா

## தொழில்

### 2007 முதல் தற்போது வரை

2007 ஆம் ஆண்டில், ஒலீவியா மற்றும் ஜி-யூனிட் ரெக்கார்ட்ஸ் பிரிந்ததாக அறிவித்தது, எனவே அவரது இரண்டாவது ஸ்டுடியோ ஆல்பமான "பிஹிண்ட் குலோஸ்டு டோர்ஸ்" கைவிடப்பட்டது. இருப்பினும், இந்த ஆல்பம் பல வலைத்தளங்களில் தரவிறக்கம் செய்ய ஒரு கலவையாக வெளியிடப்பட்டது. 2009 இல், காங்கோ மற்றும் ஆப்பிரிக்க பாடல்களைப் போல இருந்த "சயீஸ் எலக்ட்ரிக்" என்ற பாடலில் காங்கோலிய பாடகர் ஃபால்லி இபூபா பாடியதை போலவே ஒரு அம்சத்தை ஒலிவியாவும் பாடினார். 2011 ஏப்ரல் 12, அன்று அவர் தனது முதல் மியூசிக் இசைத் தொகுப்பான "டிசம்பர்" என்பதை வெளியிட்டார், இது அவரது முதல் ஆல்பமான 2012 ஆல்பத்தில், "ஷோ த வேர்ல்ட்" என்பதற்கு முன்னர் வெளி வந்தது. பில்போர்டு ஹாட் ஹிப்-ஹாப் பாடலானது 76 வது இடத்தை பிடித்தது, இது அவரது ஜி யூனிட் அறிமுக ஒற்றைப்பாடலான "ட்விஸ்ட் இட்" விட அதிகமாக உள்ளது. டிசம்பர் 2011, அவர் தனது இரண்டாவது ஒற்றைப்பாடலான "வால் அவே" வெளியீடு மற்றும் ஒளிக் காட்சிகளின் படப்பிடிப்பினை வெளிய்ட்டார். 2013 இல், ஒலீவியாவின் பாடலான "வேர் டு ஐ கோ ஃப்ரம் கியர்" ஐ டியூன்ஸ் தரவரிசைகளில் 10 வது இடத்தில் இடம் பெற்று வெற்றி பெற்றது.
# வடசேரி ஊராட்சி (தஞ்சாவூர்)

**வடசேரி ஊராட்சி** (*Vadaseri Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள ஒரத்தநாடு வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# வடசேரி ஊராட்சி (தஞ்சாவூர்)

## மக்கட் தொகை

2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 4810 பேர் வசிக்கின்றனர். இதில் பெண்கள் 2353 பேரும், ஆண்கள் 2457 பேரும் வசிக்கின்றனர். இந்த ஊராட்சியில் மொத்தம் 1345 வீடுகள் உள்ளன.
# வடசேரி ஊராட்சி (தஞ்சாவூர்)

## சிற்றூர்கள்

- வடசேரி தெற்கு
- வடசேரி வடக்கு
# டேவிட் லீ

**டேவிட் மொரிஸ் லீ** (*David Lee*) (1931 சனவரி 20) அமெரிக்க இயற்பியலாளர் ஆவார். 1996 ஆம் ஆண்டு ராபர்ட் சி ரிச்சர்ட்சன் மற்றும் டக்ளஸ் ஒசிரொப் ஆகியோருடன் இணைந்து சூப்பர் திரவ ஈலியம் கண்டுபிடித்தமைக்காக நோபல் பரிசைப் பகிர்ந்து கொண்டார்.
# டேவிட் லீ

## தனிப்பட்ட வாழ்க்கை

லீ ரெய், நியூயார்க்கில் பிறந்து வளர்ந்தார். இவரது தந்தை மார்வின் லீ மின்சாரப் பொறியியலாளரும், தாய் அனெட் பிராங்ஸ் ஆசிரியரும் ஆவார். இவர்கள் இங்கிலாந்து மற்றும் லித்துவேனியாவில் இருந்து குடியேறிய யூதர்கள். 1952 ஆம் ஆண்டு லீ ஹார்வர்ட் பல்கலைக்கழகத்தில் பட்டம் பெற்றார். பின்பு ஐக்கிய அமெரிக்க இராணுவத்தில் இணைந்து 22 மாதங்கள் பணி புரிந்தார். இராணுவத்தில் இருந்து வெளியேறிய பின் கனெக்டிகட் பல்கலைக்கழகத்தில் முதுகலை பட்டம் பெற்றார். 1955 இல் யேல் பல்கலைக்கழகத்தில் முனைவர் பட்டம் பெற கற்கும் போதே ஹென்றி ஏ. பேர்டன்பாங் இன் கீழ் திரவ ஈலியம் தொடர்பான ஆய்வுகளை மேற்கொண்டார்.  
1959 இல் முனைவர் பட்டம் பெற்றபின் கார்னெல் பல்கலைக்கழகத்தில் இயற்பியல் ஆய்வகத்தை அமைப்பதற்கான பணியில் அமர்த்தப்பட்டார். கார்னெல் பல்கலைக்கழகத்தில் அவரது வருங்கால் மனைவி டானாவை சந்தித்தார். அச்சமயம் டானா வேறொரு துறையில் முனைவர் பட்டத்திற்காக படித்துக் கொண்டு இருந்தார். இத்தம்பதியினருக்கு இரு புதல்வர்கள் உண்டு. 2009 நவம்பரில் லீ கார்னெலில் இருந்து டெக்ஸாஸ் ஏ என்ட் எம் பல்கலைக்கழகத்தில் இணைந்தார். 2016 ஆம் ஆண்டு அவரது மனைவி டானா உடல் நிலை பாதிக்கப்பட்டு மரணமடைந்தார்.
# டேவிட் லீ

## பணி

லீ, ராபர்ட் சி ரிச்சர்ட்சன் மற்றும் பட்டதாரி மாணவரான டக் ஒசிரோப் ஆகியோருடன் இணைந்து பொமரன்சு செல்லை பயன்படுத்தி குறைந்த வெப்பநிலையில் 3He இனை ஆராய்ந்தனர். இதன் விளைவாக சூப்பர் ப்ளூயிட் ஈலியத்தை கண்டறிந்தனர். இக் கண்டுபிடிப்புக்கான நோபல் பரிசை 1996 ஆம் ஆண்டு மூவரும் பகிர்ந்து கொண்டனர். மேலும் லீ குறைந்த வெப்பநிலை பௌதீகம், திரவ, திண்ம, சூப்பர் ப்ளூயிட் ஈலியம் (4He, 3He)மற்றும் அவற்றின் கலவைகள் தொடர்பான ஆராய்ச்சிகளில் ஈடுபட்டார்.  
1976 ஆம் ஆண்டு பிரித்தானிய இயற்பியல் நிறுவனத்தினால் சார் பிரன்சிஸ் சிம்மொன் ஞாபகார்த்த பரிசினை பெற்றுக் கொண்டார். 1981 ஆம் ஆண்டு அமெரிக்க இயற்பியல் சங்கத்தினால் ஒலிவர் பக்லி பரிசு லீ, டக் ஒசிரோப் , ரொபர்ட் ரிச்சரட்சன் ஆகிய மூவருக்கும் வழங்கப்பட்டது. லீ தேசிய அறிவியல் அகாதமி மற்றும் அமெரிக்க சயன்ஸ் அன்ட் ஆர்ட்ஸ் அகாதமியின் உறுப்பினர் ஆவார்.தற்சமயம் டெக்ஸாஸ் ஏ அன்ட் எம் பல்கலைக்கழகத்தில் கற்பித்தல் பணிகளை மேற்கொள்வதோடு ஆராய்ச்சிகளிலும் ஈடுபடுகின்றார்.
# சோழபுரம் ஊராட்சி (தஞ்சாவூர்)

**சோழபுரம் ஊராட்சி** (*Cholapuram Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள ஒரத்தநாடு வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# சோழபுரம் ஊராட்சி (தஞ்சாவூர்)

## மக்கள் தொகை

2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 2285 பேர் வசிக்கின்றனர். இந்த ஊராட்சியில் மொத்தம் 583 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 64.4% மற்றும் பெண்களின் எழுத்தறிவு விகிதம் 28.7% ஆகும்.
# ஒரு நாள் இரவில்

**ஒரு நாள் இரவில்** 2015 ஆம் ஆண்டு ஆண்டோனியின் படத்தொகுப்பு மற்றும் இயக்கத்தில், சத்யராஜ் மற்றும் அனுமோள் நடிப்பில், ஏ. எல். அழகப்பன் மற்றும் சாம் பவுல் தயாரிப்பில் வெளியான தமிழ் திரைப்படம். இப்படம் ஜாய் மேத்யூ இயக்கிய மலையாளத் திரைப்படமான *ஷட்டர் (2012)* என்பதன் மறுஆக்கம் ஆகும்.
# ஒரு நாள் இரவில்

## கதைச்சுருக்கம்

சிங்கப்பூரிலிருந்து தன் சொந்த ஊரான சென்னைக்கு வருகிறார் சேகர் (சத்யராஜ்). தன் மகளின் கல்லூரிப்படிப்பை இடையில் நிறுத்தி அவளுக்குத் திருமணம் ஏற்பாடு செய்கிறார். தன் வீட்டின் அருகிலுள்ள கடைகளை வாடகைக்கு விட்டுள்ளார். அவற்றில் ஒரு கடையை மட்டும் தன் சொந்தப் பயன்பாட்டுக்கு வைத்துள்ளார். சூரி (வருண்) என்ற ஆட்டோ ஓட்டுநர் அவருக்குப் பழக்கமாகிறான். சேது (யூகி சேது) என்ற இயக்குநர் தன் பையை சூரியின் ஆட்டோவில் தவறவிடுகிறார். அந்தப்பையில் அவர் எழுதிய கதை உள்ளது. எனவே சூரியைத் தேடுகிறார்.  
தன் பெண்ணின் திருமணம் தொடர்பாக வீட்டில் ஏற்படும் வாக்குவாதத்தால் கோபமாக வீட்டைவிட்டு வெளியேறும் சேகர், சூரியுடன் ஆட்டோவில் செல்லும்போது பேருந்து நிறுத்தத்தில் ஒரு பால்வினைத் தொழில் செய்யும் பெண் தங்கத்தைப் (அனுமோள்) பார்க்கின்றனர். அந்தப் பெண்ணின் மீது சபலம் கொள்ளும் சேகர், சூரியின் உதவியுடன் தன் சொந்த உபயோகத்திற்காக வைத்துள்ள கடைக்கு அழைத்துவருகிறான். அவர்கள் இருவரையும் கடைக்குள் வைத்து வெளியே கதவைத் தாழிட்டுப் பூட்டுகிறான் சூரி.  
பூட்டிய பின் சாவியை எடுத்துக்கொண்டு அவர்கள் இருவருக்கும் உணவு வாங்க செல்லும்போது சூரியைக் காணும் சேது தன் பையைக் கேட்கிறான். அந்தப் பையை சேகரின் கடைக்குள் வைத்திருப்பதாகக் கூறும் சூரி அதை எடுத்துவருவதாகக் கூறி செல்லும்வழியில் அவனைக் காவல்துறை கைது செய்து காவல் நிலையத்தில் அன்று இரவு முழுதும் அடைக்கப்படுகிறான். சூரி திரும்பிவராததால் சேகரும் தங்கமும் வெளியேவர முடியாமல் கடைக்குள் சிக்கிக்கொள்கின்றனர். அப்போது சூரி வைத்துவிட்டுப் போன பையைக் காணும் தங்கம் அதனுள்ளே இருக்கும் சேதுவின் கதையைப் படித்ததும், அதைத் தன் பைக்குள் மறைத்து வைக்கிறாள்.  
சூரி திரும்பிவந்தனா? சேகரும் தங்கமும் எவ்வாறு வெளியே வந்தனர்? சேதுவுக்கு கதை கிடைத்ததா? சேகரின் மகள் திருமணம் நடந்ததா? என்பதே மீதிக்கதை.
# ஒரு நாள் இரவில்

## நடிகர்கள்

- சத்யராஜ் - சேகர்
- யூகி சேது - சேது பாரதி
- அனுமோள் - தங்கம்
- கல்யாணி நடராஜன் - சேகரின் மனைவி
- வருண் - சூரி
- தீக்ஷிதா கோத்தாரி - வர்ஷா
- ஆர். சுந்தர்ராஜன் - பட இயக்குநர்
- கவுதம் வாசுதேவ் மேனன் - சிறப்புத் தோற்றம்
- சதிஷ் கிருஷ்ணன் - சிறப்புத் தோற்றம்